સૂત્રોએ જણાવ્યું કે, શહેરમાં રવિવારથી તો જૂના 1200 કેમેરાથી જ દરરોજના 5000 ઈ-મેમો બનશે. સ્માર્ટ સિટી પ્રોજેક્ટના પહેલા તબક્કામાં નવા 2000 સીસીટીવી લગાવાયાં છે. 40 ટ્રાફિક જંકશન ઉપર 1200 કેમેરાની ફીડ પોલીસને મળશે અને અત્યાધુનિક કન્ટ્રોલ રૂમમાં ઈ-મેમો જનરેટ થતાં હજુ મહિનો વીતિ જશે. શહેરમાં કુલ 6500માંથી 5200 કેમેરાનો ઉપયોગ ટ્રાફિક પોલીસ કરતી થાય તે દિવસો ઘણાં દુર જણાય છે. આ સંજોગોમાં ગુજરાત સરકારના આદેશથી ટ્રાફિક પોલીસે નવા બનનારાં ઈ-મેમોમાં કોઈ ક્ષતિ નથીને? તે તપાસણી કરવા છ નિષ્ણાતોની ટીમ બનાવી છે. બે તબક્કે તમામ ઈ-મેમો ચકાસાશે અને કોઈ વ્યક્તિ ખોટી રીતે દંડાઈ રહી નથીને? તેની તપાસણી બાદ ઈ-મેમો ડિસ્પેચ કરાશે. છતાં, કોઈ ક્ષતિ રહી ગઈ હોય તો માત્ર ઈ-મેઈલ નહીં ટેલિફોનિક માર્ગદર્શન મેળવી શકાશે. જો કે, ઈ-મેમોના મામલે ખોટો ‘ડર’ ઊભો કરતી ‘નિષ્ફીકર’ ટ્રાફિક પોલીસે હજુ સુધી આ ટેલિફોન નંબર જાહેર કર્યો નથી.